རྒྱུན་ཤེས་ཀྱི་ཐད་མན་གྷ་མམ་ལས་ནན་གྷམ་མ་ཞན་པ་རྩ་བ་ནས་མི་འདུག།ཁྱིམ་ཚང་དེའི་ནང་འཐབ་རྩོད་འདི་ད་དུང་རྒྱུན་མཐུད་ནས་འགྲོ་མུས་ཡིན་ཞིང༌།བུད་མེད་དེ་ཡི་བུ་དང་སྐྱེས་སྨན་འདིའི་ཁྱོ་གར་གྱུར་བའི་མི་དེའི་ཆེད་དུ་འཁྲུག་པ་འདི་འཁྲུགས་པ་རེད།ཨ་མས་ཁོ་བློས་མི་གཏོང་བའི་ཐག་བཅད་ཅིང༌།དེ་མཚུངས་སུ་སྐྱེས་སྨན་འདིས་ཀྱང་ཁོ་འཇུས་རྒྱུར་བློ་ཐག་བཅད་ཡོད།གནས་ཚུལ་འདི་འདྲའི་ནང་དུ་རྒྱལ་ཁ་དང་ཕམ་ཉེས་ཀྱི་གཏམ་གླེང་རྒྱུ་ནི་དཀའ་བའི་གནས་ཤིག་རེད།མནའ་མ་ནི་ཆུ་སྲིན་ཞིག་ཆུའི་འོག་ཏུ་ཉེན་ཁ་མེད་པར་གནས་པ་དང་འདྲ་བར་ཕྲུ་གུའི་རྐང་པ་ནས་བཟུང་གིན་ཡོད་ཅིང༌།ཨ་མ་དེས་ཕྲུ་གུ་དེ་སྐྱོབ་ཐུབ་པའི་རེ་སྨོན་བཅངས་ཏེ་ཆུ་འགྲམ་ནས་ཁོའི་ལག་པ་གཉིས་ནས་འཐེན་གྱིན་ཡོད།ཕྲུ་གུའི་གནས་སྟངས་དེ་ཡིད་སྨོན་འཆོར་གཞི་ནས་ཆེས་རྒྱང་ཐག་རིང་པོར་གྱུར་ཡོད།མན་གྷམ་མ་སྟེ་ཞོ་འཚོང་མཁན་གྱི་གྲོང་གསེབ་ཁྱིམ་ཚང་དང༌།ཐཱང་གྷམ་མ་སྟེ་ཞོ་ཉོ་མཁན་གྱི་གྲོང་ཁྱེར་གྱི་ཁྱིམ་ཚང་གཉིས་ཀའི་ནང་འཁྲུག་རྩོད་འདི་གཅིག་མཚུངས་སུ་འབྱུང་མུས་ཡིན་ཞིང༌།ཟློས་གར་འདི་ཡི་འཁྲབ་ཚན་མཐའ་མ་དེ་དུས་ནམ་ཡང་འབྲི་རྒྱུ་མིན།།།།